标题：王守训
宦海生涯
王守训(1845—1897) 字仲彝，号松溪。黄县城东(今龙口市兰高镇)逄鲍村人。清光绪年间武英殿协修、纂修。自幼笃志好学，17岁入邑庠(县学) ，补廪膳生(享受官府发给生活补贴的生员)。1870年(同治九年)，考中山东省同治丁卯、庚午并科乡试副榜。1885年(光绪十一年)，中顺天举人。次年，中进士，选为翰林院庶吉士。在教馆学习中，馆课连列第二名，授教馆检讨之职，继授国史馆协修，武英殿协修、纂修等职。在职期间，分管编修《国史·艺文志》。他稽经问史，日夜考据，勘误订正，不辞辛劳。1894年 (光绪二十年)正月 ，奉旨协助挚友、侍读王懿荣回乡办团练，干练认真，王懿荣赞之为“合郡第一”。
主讲瀛州书院数年。自幼笃志好学任职内，分管编修《国史·艺文志》。光绪二十年（1894），协助侍读王懿荣回乡办轩练，工作干练认真。于经籍文学多所浏览，收藏颇具规模，所藏书有6万余卷，藏于“文学天性斋”、“适斋”中。去世后，王懿荣悼曰：“文学为士乡三百年之冠”。[1]
著书立说
王守训一生宦海生涯(1886—1897)不长，更多的时间是著书立说，从事教育和收藏古籍。 其著述共17种，100卷。主要著作有《登州杂事》《登州诗话》《汉碑异文录》《读札笔记》《春秋地理补考》《韵字折衷》等。《登州杂事》手稿现存山东省博物馆。在其掌教登州瀛洲书院时，“教诸生治经学、修品谊”“以浮华为戒，求诸经世实用之学。”以智、德并重，注重学以致用。他的教学方法，除课堂授业外，还进行课外辅导。其书室名曰：“文学天性斋”。他“每月朔 (初一) 望(十五)，辄接诸生，指正文字，列门墙者咸斐然有章，人材蔚起”，被誉为“时贤先声”。王守训1897年(光绪二十三年)春病逝，其挚友王懿荣扶柩恸哭道：“文学为士乡三百年之冠。”同县文人张庭诗在《县志续录》中称其“天才磊落，博深而求诸实用。”
松溪年谱
数日前得《王松溪年谱》复印件一册，有小松附述近半。阅毕，窃思太史年谱少人知，乃在乡趁探视，手钞录入，凡三千余字。
二○一一年三月六日
附录：王松溪年谱（依王氏水源录附录本钞录）
王菘畦太史自著年谱 旺甫手钞
道光二十五年乙巳一岁
正月三日生于雒南县署，食蓝媪乳。
丙午二岁
在雒南署中，仍食蓝媪乳。
丁未三岁
五月，由雒南起行，随堂上归里，抱者韩媪，陕人也。归换马媪。
戊申四岁
是年七月初八日为先布政公七十寿辰，演剧宴宾，余俯马媪背上观之，殊繁闹。四龄所记事惟此而己。
乙酉五岁
是年先布政公为聘丁氏。是年所记事则秋八月伯兄婚娶也。
庚戌八岁
是年春入塾读书，与从兄穆庵、季弟守谦同师胡晓楼先生振镛。
咸丰元年辛亥七岁
仍从胡师读。
壬子八岁
是年从族兄阶臣师燮读仍兄弟三人共学。
癸丑九岁
是年二月先布政公逝世。仍从阶臣师读。
甲寅十岁
是年从族叔心如师读。与季弟共读。
乙卯十一岁
仍从心如师读家塾。临后街矮屋三间，读此六七年矣。
丙辰十二岁
正月移塾于前门右，从王珊洲先生读。始学为诗。
丁巳十三岁
从王师读
戊午十四岁
从王师读，始学为文。是年夏伯兄入学，余颇发奋，伯兄从梁东麓先生读，喜宣左氏传，余时窃听之。
己未十五岁
从栖霞李焕甫先生读，工课渐密。秋赴郡舅氏家，值内兄慕慈鹤捷音，至余益励志。
庚申十六岁
从李师游。是年秋七月十六日娶丁氏，长余二岁。冬遇县试，思入试而先大夫不许。
辛酉十七岁
仍从李师游，始学作赋。是年秋闻捻匪警，先大夫方襄团练事，命余偕季弟随李师避乱山中。余泣不往。比八月贼围城，随乡人腰剑登阵，守二十余日。冬乱定。应县试列三十余名。县宰为何珊枝亨九。是年有福山牟学山载旧书寓东岳庙，余往观，得书数种。为贾书之始。
同治元年壬戍十八岁
夏初应府试，郡守为蒋君斯樽。次场以笔误被斥。夏应学使试，又不售。是年家塾无师，李师设帐于城北丁氏，余时呈文就正焉。
癸亥十九岁
从崔心衡先生受业于家塾。同学者丁春严县尉吉昤，丁桑田茂才世倌，王干堂怀桢及余兄弟、从子常益三人。是秋应县试，县宰为宜兴崔芋查先生乃翚。扃门严试，历试八次，余以诗赋列首选，总榜则列第三。冬应郡试郡守为满洲豫山东屏。榜发列十余名。
甲子二十一岁
李师复还，督课文极密。夏六月应学使试，列前茅。学使为尚学川太守庆潮。旋随伯兄赴秋闱。同行为蓬莱葛寿民孝廉叔侄、赵仲宾学博、丁秋坪县尉。八月归，落第。
乙丑二十一岁
秋九月应岁试，学使为赵大理卿粹甫先生佑宸。先观风，余列身第一，比岁试列第二例应补廪乃为人攫去是年未获补。
丙寅二十二岁
二月食廪饩。秋又应赵学使科试，仍列第二。在郡颇获故籍。此二年俱从李师游。
丁卯二十三岁
连年下帷。揣摩诗文。跃跃欲试。是年从宁海杨淇泉师课文艺。乃春间即闻捻匪警，及夏而匪徒入境，又婴城守，山东停科，文事遂辍。
戊辰二十四岁
仍从杨师游。秋颉(?)应岁试，而患痔己十年，适大作，不克入郡，遂请病不试，学使为于殿候编修建章。病月余始愈。
己巳二十五岁
是年从蓬莱韩奎甫先生课文艺。而永新尹湜轩先生以是冬莅吾邑。以观风见赏拔。余逐学古文经解诸作。渐有进境。
庚午二十六岁
课师仍韩先生。夏赴省闱。与伯兄丶季弟、丁云阶茂才偕行。卷在陈云笙先生代卿房。荐之座主朱肖夫先岂逌然。己中式，乃以文中涤汤见斥。陈先生争之不得，逐列副榜。与同岁生孙佩南大令互易焉。榜发后复入省。至莘县谒云生先生。冬归里。
辛未二十七岁
三月由陆路入京。思久居。为下帷计乃入赀为中书舍人。四月下旬入值。时侍读为徐苑卿丁芥帆二直。同列则王膺之诸人。夏大雨道路泥泞。九月始由陆迂道保定景州东归。
壬申二十八岁
是年家居。时从尹湜轩先生游。比夏先生归里。从阅文艺者则蓬莱辛薇垣师。秋患病月余。自是始喜考证之学。
癸酉二十九岁
五月复入都。仍入值。拟(?)应试而内兄慕慈鹤编修适考试差，宪其秋闱分校也。乃东归应试。七月由河路南行。共舟者为孔亦愚大令及表侄慕昌树也。闱后归里。不第。十月复出门，入都承值。
甲戌三十岁
是年居京师。夏，先大夫遣妇丁氏入京，先居城外，入冬赁室宣武门内松树胡同。闭户读书。数日辄至琉璃厂搜罗典籍。又从王次屏国学课文艺。时与家廉生诸人游。光绪元年乙亥三十一岁.
居京师。夏与家廉生及竹坡述之作文会。比乡试俱不售夏慈鹤放福建试差。春属移来同住。冬孙佩南来同居。日与廉生、佩南谈古籍究经史，颇有获。
丙子三十二岁
居京师。仍偕廉生诸人为文会。王芷庭编修又移来同居。昕夕聚首，颇称契合。乡人寓居相近者则王玉文侍御、张子缉郎中诸人时相聚首。冬闲作消寒会。是年买书最多。
年谱续编 男常师谨述
丁丑三十三岁
先君仍供职京都。屡请归省，先王父不许。命俟补阙秩。先母丁宜人患血证甚重，医药鲜效。
戊寅三十四岁
七月杪补授内阁汉票签中书舍人。九月请假出都由天津航海归省。先王父入秋患腹泻，不使先君知。至九月十九日已时弃养。先君抵家己不及见。十二月十五日安葬先王父于殴头杜新阡。
己卯三十五岁
是年闭门读礼，笔记二卷。先君自三十岁以来笃志著述，己成《诗毛传补证》《春秋地理补考》二书。博考古今丧礼，著为笔记，以寄哀思。
庚辰三十六岁
春先君赴都。旋归。邑城南有元魏鞠彦云墓，志石为人窃出。先君与邑诸绅究得原石，议置明伦堂，摹刻新石，自为跋记。偕张二南先生亲送封入。先母丁宜人患病数年，入冬渐笃。至十二月初六日亥时逝世。以无子女，奏先王母命以伯父幼女嗣为先君女，摄行丧礼。是为长姊。先君哀悼之余，作《绳床百咏》《瓶花阁悼语》《玉筋图记》。是年十二月十九日，先王父制终。
辛巳三十七岁
春创建新宅于旧居之东。盖故宅本属长房。又以频年厄塞，将籍此以慰先王母。亦先君养志之一端也。三月葬丁宜人。伯父梅溪公病故。冬，新宅成。十二月十八日，先君奉先王母同叔父移居。临行留诗二律勗诸从兄，存集中。是年先君续订婚于高密李氏。外祖觉堂公时任陕西凤邠盐法道。
壬午三十八岁
四月初二日，吾母李宜人来归。秋，先君诣京师。初欲应顺天府乡试，因闻从堂叔李樵编修将派分校应回避乃入本省闱。九月报罢。秋抄游城南卢山有诗。
癸未三十九岁
是年仍家居。先君夙有痔疾。年来增剧。春间延一邹姓疡医疗之卧月余乃瘳。近岁家居久，著述曰多，始辑《登州杂事》。冬赴招远送叔父长女出嫁孙氏，姊丈即孙敬夫孝廉丕承。先君极重之。
甲申四十岁
是年三月二十日次姊生。先君游石泉寺。四月城南迟家村看花。五月偕赶云卿编修游屺姆岛。因法人肇蒏国家备战。马江舟师挫衄。沿海郡邑骚然不宁。先君偕曙樵伯、丁干圃先生筹办团练设总局于城隍庙。先王母命吾母归宁高密，预为全家避地计。冬事平，先君自诣密邑迎吾母还。
乙酉四十一岁
秋，先君入北闱乡试中第十五名经魁。覆试第一等第十八名。榜后回里。
丙戍四十二岁
三月入都应会试中第四十五名贡士及殿试以写策卷越幅易卷再缮，匆促竣事，胪唱列三甲。朝考一等。钦点翰林院庶吉士。居庶常馆，应馆课，第一二课均列第一名。九月请假归里。二十二曰为先王母八秩寿辰，乃觞献寿。乡里毕贺。颜所居楼曰彩衣楼以志庆。
丁亥四十三岁
春门前树旗竿。五月初七日男常师生。八月初二日先君束装南游。至烟台盛杏荪观察留署中小住。十三曰抵上海。二十日赴金陵。途次游金山焦山，俱有诗。十月十二日返里。
戊子四十四岁
春购洚水河东涯地十余亩，并造别墅名曰娱园，为奉先王母游观也。是年著《彩衣楼诗话》《汉碑异文录》诸书脱稿。秋，入都仍应馆课。
己丑四十五岁
春，散馆一等，授职翰林院检讨。四月吾妹生。是年先君供职京师，寓宗室伯羲先生意园，时与同年冯梦华、柯凤荪诸先生聚处。
庚寅四十六岁
仍居京师。十二月十四日，先王母弃养。先是，先君思亲，己请假将归，适家中电报先王母病。即启行由陆路星夜奔驰。岁暮大雪道路阻滞。及抵家，先王母仅病六曰已不见矣。两次大事俱未得视含敛，终身以为大恨。是年吾妹殇。
辛卯四十七岁
四月十七曰，奉先王母灵安厝于十一世翘茔后。因本年山间不通也。是年冬应郡守吴柚农太守聘掌郡域瀛洲书院。
壬辰四十八岁
是年春赴郡，居君子洲书院，教诸生治经。文风大振。暇则致力著述。冬返里。合葬先王母于先王父茔。
癸巳四十九岁
三月十四曰释服。起复入都。是年在京供职。秋七月十二日叔父竹溪公病故。先君自是往往患病。
甲午五十岁
三月，长姊出嫁张氏。四月吾母携男与次姊入都。时寓东城孝顺胡同。十月移居东总布胡同。是年国家与日本战，至冬事渐亟。闻登州势甚危迫，先君忧之。
乙未五十一岁
正月福山十二叔文敏公奉旨督办山东团练，奏调先君与莱阳王爵生侍郎襄办。正月二十一日全家出都，取道保定赴济南。天气严寒途中辛劳特甚。二月初旬，留家人于省垣旛竿巷寓中。先君偕文敏公出巡阅海疆，由胶潍至莱州。驻经旬又至郡城丶烟台。旋回黄县督饬团练。三月和议成，复返省与文敏诸公议，同奏销前案。五月，请假携家回里。九月，文敏公在都函招。先君即匆匆束装，入京销假，补武英殿纂修，赁寓宣武门内半壁街。
丁酉五十三岁
正月日游厂肆。大收书。得元明旧本颇多。每镌一印曰“武英殿纂修官黄县某海蠡阁建仓书记艺文印子孙保之“。以腿疾求治甚切。有粤人某，设乩于西山某寺，为人治病，意园丈服其方良效，劝先君，信之。命男屡往祷祈。其方剂甚大，日一服。慈亲恐有失，力谏不听。二月十四日，尤如常出门酬应，晚饭后忽气迷而吐，遂即厥冷，急就近延医，未及至，仅一时许，即弃男而长逝，时十五日子时也。先君夙固不信此等事，以困于宿疾，始试之，乃为所误，终天之恨，曷其有极！是年三月杪，男扶柩回里，谨于十一月辛丑葬城东义乐逄家村西南新阡。孙佩南年帐为撰墓志，福山十三叔文敏公书丹。